ԱՄՓՈՓԱԹԵՐԹ
Հայաստանի Հանրապետության հողային օրենսգրքում լրացումներ և փոփոխություն կատարելու մասին, Պետական գույքի կառավարման մասին Հայաստանի Հանրապետության օրենքում լրացումներ կատարելու մասին և Հանրության գերակա շահերի ապահովման նպատակով սեփականության օտարման մասին Հայաստանի Հանրապետության օրենքում լրացումներ կատարելու մասին օրենքների նախագծերի փաթեթի

	ՀՀ տարածքային կառավարման և ենթակառուցվածքների նախարարություն

	1.««Պետական գույքի կառավարման մասին» օրենքում լրացումներ կատարելու մասին» ՀՀ օրենքի նախագծի 2-րդ հոդվածով առաջարկվող փոփոխությունը  հակասում է ՀՀ հողային օրենսգրքի 66-րդ հոդվածի 1-ին կետի 11-րդ ենթակետին: 
	Չի ընդունվել

«Պետական գույքի կառավարման մասին» օրենքի 1-ին հոդվածի 2-րդ մասի 1-ին կետի համաձայն.
Սույն օրենքի գործողությունը չի տարածվում` 
1) պետական սեփականություն հանդիսացող հողամասերի (բացառությամբ շենքերով և շինություններով զբաղեցված և դրանց սպասարկման համար հատկացված հողամասերի), ընդերքի, անտառների, մեկուսի ջրային օբյեկտների և պետությանը պատկանող այլ բնական պաշարների, պատմության և մշակույթի անշարժ հուշարձանների, ինչպես նաև Հայաստանի Հանրապետության կենտրոնական բանկի գույքի և Հայաստանի Հանրապետության կենտրոնական բանկի հիմնադրած կամ Հայաստանի Հանրապետության կենտրոնական բանկի մասնակցությամբ կազմակերպությունների վրա.
Վկայակոչված հոդվածի, ինչպես նաև ՀՀ Հողային օրենսգրքի 1-5-րդ հոդվածների համակարգային վերլուծությունից կարող ենք եզրակացնել, որ շենքերով և շինություններով զբաղեցված և դրանց սպասարկման համար հատկացված պետական հողամասերի վերաբերյալ ծագող իրավահարաբերությունները ենթակա են կարգավորման «Պետական գույքի կառավարման մասին» օրենքով նախատեսված իրավական նորմերով: Հարկ է նշել, որ ՀՀ Հողային օրենսգրքի 66-րդ հոդվածի 1-ին մասի 11-րդ կետով նախատեսված իրավակարգավորումը վերաբերում է շենք, շինություններով չծանրաբեռնված պետական հողամասերի ուղղակի վաճառքին և դրանց գնի սահմանմանը: 
Կարևոր է նաև նշել, որ ««Պետական գույքի կառավարման մասին» օրենքում լրացումներ կատարելու մասին» ՀՀ օրենքի նախագծի 2-րդ հոդվածով առաջարկվող փոփոխության և ՀՀ Հողային օրենսգրքի 66-րդ հոդվածի 1-ին մասի 11-րդ կետի միջև հակասություն առկա չէ նաև այն պատճառով, որ ««Հանրության գերակա շահերի ապահովման նպատակով սեփականության օտարման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 1-ին հոդվածով առաջարկվում է իրավակարգավորում, համաձայն որի՝ պետական սեփականություն հանդիսացող հողամասի կամ այլ պետական գույքի ուղղակի վաճառքի գինը պետք է սահմանվի Կառավարության կողմից: Հետևաբար, առաջարկվող իրավակարգավորումը համահունչ է նաև ՀՀ Հողային օրենսգրքի 66-րդ հոդվածի 1-ին մասի 11-րդ կետով նախատեսված իրավական նորմին, ըստ որի՝ պետական հողամասերի օտարման դեպքում հողամասերի ուղղակի վաճառքի գինը սահմանում է Հայաստանի Հանրապետության կառավարությունը:


	2. Համաձայն «Պետական գույքի կառավարման մասին» ՀՀ օրենքի 1-ին հոդվածի 2-րդ մասի 1-ին կետի՝ պետական սեփականություն հանդիսացող հողամասերի (բացառությամբ շենքերով և շինություններով զբաղեցված և դրանց սպասարկման համար հատկացված հողամասերի), ընդերքի, անտառների, մեկուսի ջրային օբյեկտների և պետությանը պատկանող այլ բնական պաշարների, պատմության և մշակույթի անշարժ հուշարձանների, ինչպես նաև ՀՀ կենտրոնական բանկի գույքի և ՀՀ կենտրոնական բանկի հիմնադրած կամ ՀՀ կենտրոնական բանկի մասնակցությամբ կազմակերպությունների վրա օրենքի գործողությունը չի տարածվում։
	Չի ընդունվել
Ինչպես նշվել է սույն ամփոփաթերթի 1-ին կետում՝ շենքերով և շինություններով զբաղեցված և դրանց սպասարկման համար հատկացված պետական հողամասերի վերաբերյալ ծագող իրավահարաբերությունները ենթակա են կարգավորման «Պետական գույքի կառավարման մասին» օրենքով նախատեսված իրավական նորմերով: Անհրաժեշտ է նշել, որ ՀՀ Հողային օրենսգրքի 66-րդ հոդվածի 1-ին մասի 11-րդ կետով նախատեսված իրավակարգավորումը վերաբերում է շենք, շինություններով չծանրաբեռնված պետական հողամասերի ուղղակի վաճառքին և դրանց գնի սահմանմանը: Այսպիսով, վերոնշյալ երկու օրենսդրական ակտերի կարգավորման առարկայի տարբերությամբ պայմանավորված՝ ներկայացված նախագծերով առաջարկվում է փոփոխություն կատարել նշված իրավական ակտերի համապատասխան հոդվածներում:

	3.«Հայաստանի Հանրապետության հողային օրենսգրքում լրացումներ և փոփոխություն կատարելու մասին»  ՀՀ օրենքի նախագծում օրենսգրքի 66-րդ և 67-րդ հոդվածներում հողամասի վաճառքի գնի սահմանման բնագավառում միասնական մոտեցում ցուցաբերելու և անհստակությունը բացառելու նպատակով առաջարկում ենք 66-րդ հոդվածի 2-րդ մասի 1-ին պարբերությունը շարադրել հետևյալ բովանդակությամբ.
«2. Հողամասերի ուղղակի վաճառքի գինը, բացառությամբ սույն օրենսգրքի 64-րդ հոդվածի 3-րդ մասով և սույն հոդվածի 1-ին մասի 11-րդ կետով սահմանված դեպքերի և  բնակելի, հասարակական, արտադրական շենքերի, շինությունների կառուցման և սպասարկման համար՝ սահմանված կարգով հատկացված, սակայն դեռևս չկառուցապատված հողամասերի համար սահմանվում է ոչ պակաս, քան տվյալ պահին գործող կադաստրային արժեքը:»։

	Չի ընդունվել
Ներկայացված առաջարկը դուրս է սույն նախագծերի կարգավորման առարկայից:
Հարկ է նաև նշել, որ ՀՀ Հողային օրենսգրքի 66-րդ հոդվածը վերաբերում է պետական և համայնքային սեփականություն հանդիսացող հողամասերի ուղղակի վաճառքին, մինչդեռ օրենսգրքի 67-րդ հոդվածով կարգավորվում է պետական և համայնքային հողամասերի վաճառքն աճուրդով:

	4.««Հանրության գերակա շահերի ապահովման նպատակով սեփականության օտարման մասին» օրենքում լրացումներ  կատարելու մասին» ՀՀ օրենքի նախագծի վերաբերյալ հայտնում ենք, որ անհրաժեշտ է նախագծով նախատեսվող ձևակերպումները համապատասխանեցնել ««Պետական գույքի կառավարման մասին» օրենքում լրացումներ կատարելու մասին»» ՀՀ օրենքի նախագծով սահմանված ձևակերպումներին։ Այլ կերպ հոդված 1-ով լրացվող նոր 2.1-րդ մասում 1-ին, 2-րդ և 3-րդ կետերում «պետական սեփականություն հանդիսացող հողամասի կամ այլ պետական  գույքի» բառերը փոխարինել «պետական գույք» բառերով։

	Չի ընդունվել
Նախագծում կիրառված «պետական սեփականություն հանդիսացող հողամասի կամ այլ պետական  գույքի» արտահայտությամբ պետական հողամասն այլ պետական գույքից տարբերակման անհրաժեշտությունը պայմանավորված է «Պետական գույքի կառավարման մասին» օրենքով կարգավորվող հարաբերությունների շրջանակով: Մասնավորապես, նշված օրենքի գործողությունը չի տարածվում պետական սեփականությւոն հանդիսացող հողամասերի նկատմամբ (1-ին հոդվածի 2-րդ մասի 1-ին կետ), իսկ 5-րդ հոդվածով պետական հողամասերը ուղղակիորեն չեն նախատեսվում որպես պետական գուք: Այդ իսկ պատճառով նախագծով առաջարկվում է կիրառել  «պետական սեփականություն հանդիսացող հողամաս կամ այլ պետական  գույք»   արտահայտությունը՝ օրենսդրական անհստակությունից խուսափելու նպատակով:

	5. Ներկայացված նախագծերի վերնագրերում «օրենքում փոփոխություններ կատարելու մասին» բառերից առաջ գրված «Հայաստանի Հանրապետության» բառերը հանել։ 
	Ընդունվել է 

	ՀՀ ֆինանսների նախարարություն
	05.04.2021

	
	N 19652

	1.Հանրության գերակա շահերի ապահովման նպատակով սեփականության օտարման մասին Հայաստանի Հանրապետության օրենքում լրացումներ կատարելու մասին օրենքի նախագծի (այսուհետ՝ Նախագիծ) 1-ին հոդվածով նախատեսվում է Հանրության գերակա շահերի ապահովման նպատակով սեփականության օտարման մասին ՀՀ օրենքի 7-րդ հոդվածը լրացնել նոր 2.1-րդ մասով, այն է՝ «2.1. Հայաստանի Հանրապետության Հողային օրենսգրքի 66-րդ հոդվածի 1-ին մասի 11-րդ կամ 11.1-րդ կետերով կամ «Պետական գույքի կառավարման մասին» Հայաստանի Հանրապետության օրենքի 22-րդ հոդվածի 3-րդ մասի 3-րդ կամ 4-րդ կետերով նախատեսված դեպքերում հանրության գերակա շահ ճանաչելու մասին կառավարության որոշման մեջ նշվում են նաև՝ պետական սեփականություն հանդիսացող հողամասի կամ այլ պետական  գույքի ուղղակի վաճառքի անհրաժեշտության հիմնավորումը, պետական սեփականություն հանդիսացող հողամասի կամ այլ պետական գույքի տվյալները, պետական սեփականություն հանդիսացող հողամասի կամ այլ պետական գույքի ուղղակի վաճառքի գինը, վճարման կարգը և ժամկետները։»։
	Վերը նշվածի կապակցությամբ հարկ է նկատի ունենալ, որ Հանրության գերակա շահերի ապահովման նպատակով սեփականության օտարման մասին ՀՀ օրենքի 2-րդ հոդվածի համաձայն՝ նույն օրենքի գործողությունը տարածվում է ֆիզիկական և իրավաբանական անձանց, ինչպես նաև համայնքներին (այսուհետ՝ սեփականատերեր) սեփականության իրավունքով պատկանող և Հայաստանի Հանրապետությունում գտնվող կամ Հայաստանի Հանրապետությունում օրենքով սահմանված կարգով պետական գրանցում ստացած կամ հաշվառված սեփականության իրավունքի բոլոր օբյեկտների (անշարժ կամ շարժական գույք, գույքային իրավունքներ, արժեթղթեր և այլն) վրա (այսուհետ՝ օտարվող սեփականություն) ... : 
	Ելնելով վերոգրյալից և հաշվի առնելով իրավունքի համակարգվածության ապահովման անհրաժեշտությունը՝ առաջարկում ենք Նախագծով նախատեսվող լրացումը կատարել համապատասխանաբար ՀՀ հողային օրենսգրքում և Պետական գույքի կառավարման մասին ՀՀ օրենքում:

	Չի ընդունվել
Նշված իրավակարգավորումն առաջարկվում է նախատեսել Հանրության գերակա շահերի ապահովման նպատակով սեփականության օտարման մասին ՀՀ օրենքում՝ հաշվի առնելով այն հանգամանքը, որ հողամասերի ուղղակի վաճառքն ուղղակիորեն առնչվում է հանրության գերակա շահերի ապահովման նպատակով սեփականության օտարմանը: Հետևաբար, հաշվի առնելով, որ պետական հողամասերի և այլ պետական գույքի ուղղակի վաճառքը նախատեսվում է իրականացնել  Կառավարության համաձայնությամբ, նախագծով առաջարկվում է նշված պայմանները նախատեսել հանրության գերակա շահ ճանաչելու մասին Կառավարության որոշմամբ:

	2. Հայաստանի Հանրապետության հողային օրենսգրքում լրացումներ և փոփոխություն կատարելու մասին, Պետական գույքի կառավարման մասին Հայաստանի Հանրապետության օրենքում լրացումներ կատարելու մասին և Հանրության գերակա շահերի ապահովման նպատակով սեփականության օտարման մասին Հայաստանի Հանրապետության օրենքում լրացումներ կատարելու մասին օրենքների նախագծերի  (այսուհետ՝ Նախագծեր) եզրափակիչ և անցումային դրույթներում նախատաեսվում է, որ նախագծերը տարածվում են նաև մինչև նույն նախագծերն ուժի մեջ մտնելն ընդունված հանրության գերակա շահ ճանաչելու մասին Կառավարության որոշումների հիման վրա օտարված կամ օտարվող սեփականությունը ձեռք բերողների, ինչպես նաև հանրության գերակա շահ ճանաչելու մասին Կառավարության որոշմամբ հանրության գերակա շահ ճանաչված տարածքում գտնվող կամ դրան սահմանակից հողամասերի օտարման նկատմամբ։ 
	Այս առումով ուշադրության է արժանի այն հանգամանքը, որ Նախագծերին հետադարձ ուժ տալը կարող է խնդիրներ առաջացնել պետական սեփականություն հանդիսացող հողամասերի և պետական գույքի արդյունավետ կառավարման տեսանկյունից՝ հաշվի առնելով ներկայումս կառուցապատման ծրագրերի իրականացման համար հանրության գերակա շահերի ապահովման նպատակով օտարված տարածքների քանակը: Այս իմաստով, պարզաբանման անհրաժեշտություն ունի նաև այն հանգամանքը, թե արդյո՞ք խնդրո առարկա կարգավորումներին հետադարձ ուժ տալու հանգամանքը ենթադրում է, որ դրանց ուժով պետական սեփականություն հանդիսացող հողամասի կամ այլ պետական գույքի ուղղակի վաճառքի հարցը և դրա անհրաժեշտության հիմնավորումները պետք է քննարկվեն Կառավարության կողմից, իսկ արդեն իսկ ընդունված հանրության գերակա շահ ճանաչելու մասին որոշումները ենթարկվեն փոփոխությունների և լրացումների: Այն դեպքում, եթե խնդիրը հանգում է արդեն իսկ ընդունված որոշումների համար իրավական հիմքերի ապահովմանը, ապա ուշադրության են արժանի «Վարչարարության հիմունքների և վարչական վարույթի մասին» օրենքի 62-րդ հոդվածի իրավակարգավորումները: Մասնավորապես, նույն հոդվածի 1-ին մասի «դ» կետի համաձայն՝ առ ոչինչ է, ի թիվս այլնի, այն վարչական ակտը, որով դրա հասցեատիրոջը տրամադրվում է ակնհայտ ոչ իրավաչափ իրավունք: Ընդ որում, նույն հոդվածի 2-րդ մասը սահմանում է, որ առ ոչինչ վարչական ակտն ընդունման պահից իրավաբանական ուժ չունի և ենթակա չէ կատարման կամ կիրառման:




	Ընդունվել է: Նախագծերում կատարվել են փոփոխություններ:


	3.ՀՀ արդարադատության նախարարություն
	06.04.2021

	
	N 20008

	1.«Հայաստանի Հանրապետության հողային օրենսգրքում լրացումներ և փոփոխություն կատարելու մասին» օրենքի նախագծի (այսուհետ նաև՝ Օրենսգրքի նախագիծ) 1-ին հոդվածի 1-ին կետով առաջարկվում է  լրացում կատարել ՀՀ Հողային օրենսգրքի (այսուհետ նաև՝ Օրենսգիրք)  66-րդ հոդվածի 1-ին մասի 11-րդ կետում։ Առաջարկում ենք նշված կետում լրացում կատարելու փոխարեն այն շարադրել Օրենսգրքի նախագծի 1-ին հոդվածի 2-րդ կետով նախատեսված նորմի խմբագրությամբ։  Առաջարկը պայմանավորված է նրանով, որ Օրենսգրքի գործող խմբագրությամբ 66-րդ հոդվածի 1-ին մասի 11-րդ կետում «գերակա հանրային շահ ճանաչված տարածք» արտահայտությունը չի համապատասխանում «Հանրության գերակա շահերի ապահովման նպատակով սեփականության օտարման մասին» օրենքում ներկայումս օգտագործվող եզրութաբանությանը, որի 7-րդ հոդվածի 1-ին մասի համաձայն՝ գերակա է ճանաչվում օտարման նպատակը։ Հետևաբար եթե գերակա շահ ճանաչված նպատակի շրջանակներում օտարվում են գույքեր, որոնց համախումբը գտնվում է որոշակի տարածքում (թաղամաս, փողոց և այլն), ապա այսպես, թե այնպես այդ տարածքում գտնվող գույքը սահմանակից է լինելու տվյալ գույքին:
	Ընդունվել է 

	2.Առաջարկում ենք Օրենսգրքի նախագծի 2-րդ հոդվածի 3-րդ մասում «հանրության գերակա շահ ճանաչված տարածքում գտնվող կամ դրան» բառերը փոխարինել «հանրության գերակա շահերի ապահովման նպատակով օտարված սեփականությանը» բառերով։ 
	Ընդունվել է 

	3.Առաջարկում ենք ««Պետական գույքի կառավարման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 3-րդ հոդվածով օրենքի 22-րդ հոդվածի 3-րդ մասում լրացվող 4-րդ կետը հանել, իսկ նախագծի 4-րդ հոդվածի 3-րդ մասում, ինչպես նաև «Հանրության գերակա շահերի ապահովման նպատակով սեփականության օտարման մասին» Հայաստանի Հանրապետության օրենքում լրացումներ կատարելու մասին» օրենքի նախագծի 2-րդ հոդվածի 2-րդ մասում «հանրության գերակա շահ ճանաչված տարածքներում գտնվող կամ դրանց» բառերը փոխարինել «հանրության գերակա շահերի ապահովման նպատակով օտարված սեփականությանը» բառերով, ինչը նաև համապատասխանում է «Հանրության գերակա շահերի ապահովման նպատակով սեփականության օտարման մասին» օրենքում օգտագործվող տերմինաբանությանը։
	Ընդունվել է

	4.Երևանի քաղաքապետարան
	08.09.2021

	
	N20661

	Դիտողություններ և առաջարկներ չկան:
	

	5.ՀՀ քաղաքաշինության կոմիտե
	09.04.2021

	
	N 20959

	1.Առաջարկում ենք Նախագծի 2-րդ կետի Հողային օրենսգրքի 66-րդ հոդվածի 1-ին մասում լրացվող նոր 11.1 կետում «հիմք հանդիսացող գործունեության իրականացման» բառերից հետո ավելացնել «կամ ընդլայնման» բառերը:

	Չի ընդունվել
 Ընդլայնման նպատակով պետական կամ համայնքային հողամասերի ուղղակի վաճառքի հնարավորությունը նախատեսված է Հողային օրենսգրքի 66-րդ հոդվածի 1-ին մասի 8-րդ կետով:


	2.Հայտնում ենք, որ ի կատարումն Տարածքային զարգացման և շրջակա միջավայրի նախարարական կոմիտեի 2021 թվականի մարտի 9-ի ԿԱ/46-2021 արձանագրության 4.2-րդ կետի հանձնարարականի՝ ՀՀ քաղաքաշինության կոմիտեն (այսուհետ՝ Կոմիտե) աշխատանքային կարգով մշակել և 2021 թվականի մարտի 29-ի N 01/11.4/2569-2021 գրությամբ ՀՀ տարածքային կառավարման և ենթակառուցվածքների նախարարություն է ներկայացրել ՀՀ հողային օրենսգրքի հանրության գերակա շահերի ապահովման նպատակով օտարվող հողամասերին առնչվող խնդիրների վերաբերյալ օրենսդրական կարգավորման առաջարկությունը (կցվում է), որի դրույթները առնչվում են մշակված Նախագծին: 
        Հաշվի առնելով վերոգրյալը խնդրում ենք Ձեր հանձնարարությունը Նախագծի հետ միասին քննարկել նաև Կոմիտեի կողմից ներկայացված առաջարկությունը:

	Չի ընդունվել
Ներկայացված առաջարկը դուրս է սույն նախագծերի կարգավորման առարկայից:


	6. ՀՀ վարչապետի աշխատակազմ
	22.04.2021

	
	N23949

	1. Առաջարկում ենք քննարկել ՀՀ հողային օրենսգրքի 2-րդ հոդվածի 1-ին մասի 8-րդ կետում և «Հանրության գերակա շահերի ապահովման նպատակով սեփականության օտարման մասին» ՀՀ օրենքի 2-րդ հոդվածում պետական սեփականություն հանդիսացող հողամասերի մասով համապատասխան փոփոխություններ կատարելու նպատակահարմարության հարցը:

	Չի ընդունվել: 
Առաջարկվող իրավակարգավորումները բխում են ՀՀ Հողային օրենսգրքում նախատեսված իրավանորմերի տրամաբանությունից:

	2.«ՀՀ հողային օրենսգրքում լրացումներ և փոփոխություն կատարելու մասին» օրենքի նախագծի 1-ին հոդվածի՝
1-ին կետով նոր խմբագրությամբ է շարադրվում օրենսգրքի 66-րդ հոդվածի 1-ին մասի 11-րդ կետը, համաձայն որի՝ կարգավորումից դուրս է մնում բուն հանրության գերակա շահ ճանաչված տարածքի հողերին վերաբերվող կարգավորումը,
2-րդ կետով օրենսգրքի 66-րդ հոդվածի 1-ին մասը լրացվում է նոր 11.1-ին կետով, որի բովանդակությունից հասկանալի չէ, թե այն ո՞ր հողամասերին է վերաբերվում՝ միայն պետական սեփականություն հանդիսացող, թե՝ նաև համայնքային սեփականություն հանդիսացող հողամասերին: Եթե վերաբերվում է նաև համայնքային սեփականություն հանդիսացող հողամասերին՝ կարծում ենք, որ
լրացուցիչ հստակեցման կարիք ունի թե տվյալ դեպքում հողամասերի ուղղակի վաճառքի պարագայում ու՞մ կողմից պետք է կայացվի համապատասխան որոշումը, ի՞նչ ընթացակարգով և ի՞նչ գնով:
Միաժամանակ, առաջարկում ենք քննարկել 11) և 11.1) կետերով նախատեսվող՝ հանրության գերակա շահերի ապահովման նպատակով օտարվող սեփականությամբ պարփակված և օտարվող հողամասին սահմանակից պետության կամ համայնքի սեփականությունը հանդիսացող հողամասերի և հանրության գերակա շահ ճանաչված տարածքի հողամասերի հարաբերակցության սահմանման նպատակահարմարության հարցը:
	Ընդունվել է
Նախագծում կատարվել է համապատասխան փոփոխություն՝ միաժամանակ հաշվի առնելով, որ համաձայն «Հանրության գերակա շահերի ապահովման նպատակով սեփականության օտարման մասին» ՀՀ օրենքի օրենքի 7-րդ հոդվածի 1-ին մասի հանրության գերակա շահերի ապահովման նպատակով սեփականությունն օտարվում է միայն կառավարության կողմից օտարման նպատակը հանրության գերակա շահ ճանաչելու դեպքում: Սա նշանակում է, որ գերակա շահ է ճանաչվում ոչ թե օտարվող տարածքը, այլ օտարման նպատակը: 
[bookmark: _GoBack]Ինչ վերաբերվում է հարակից համայնքային սեփականություն հանդիսացող հողամասերի օտարման գնի որոշմանը, ապա այն կարգավորովում է «Հանրության գերակա շահերի ապահովման նպատակով սեփականության օտարման մասին» ՀՀ օրենքով, իսկ տվյալ հողամասի օտարման մասին որոշումը արտահայտվում է կոնկրետ գերակա շահի նպատակով որոշակի տարածքում սեփականության օտարման մասին ՀՀ կառավարության որոշման մեջ:









